Diari Oficial de la Generalitat Valenciana


Sumari del DOGV 4494, del 07-05-2003 (2003/5149)

Informació pública de les delegacions efectuades en matèria de gestió tributària i recaptació de la taxa de recollida de residus sòlids urbans, efectuada per l'Ajuntament de Teulada; gestió tributària i recaptació de l'impost sobre l'increment de valor en els terrenys de naturalesa urbana, efectuada pels ajuntaments de Beniarrés, Benijófar, Benifato i Hondón de las Nieves i gestió i recaptació de les sancions per incompliment de la Llei de Trànsit, Circulació de Vehicles a Motor i Seguretat Vial, efectuada per l'Ajuntament d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5149


Data del document
:   09-04-2003

Organisme emissor
:   Diputacio Provincial d'Alacant

Tipus de document
:   Resolució

Correcció d'errades

 Descriptors 

:   * Benijófar
    * Fondó de les Neus, el
    * Beniarrés
    * Benifato
    * Teulada
    * Elx
    * delegació de poders
    * recaptació d'impostos
    * administració local

Informació pública de les delegacions efectuades en matèria de gestió tributària i recaptació de la taxa de recollida de residus sòlids urbans, efectuada per l'Ajuntament de Teulada; gestió tributària i recaptació de l'impost sobre l'increment de valor en els terrenys de naturalesa urbana, efectuada pels ajuntaments de Beniarrés, Benijófar, Benifato i Hondón de las Nieves i gestió i recaptació de les sancions per incompliment de la Llei de Trànsit, Circulació de Vehicles a Motor i Seguretat Vial, efectuada per l'Ajuntament d'Elx. [2003/S5149]
  
D'acord amb el que establix l'article 7.2 de la Llei 39/1988, de 28 de desembre, Reguladora de les Hisendes Locals es publica l'acceptació de les següents delegacions efectuades en favor de la Diputació Provincial d'Alacant:
  
Les delegacions en matèria de gestió tributària i recaptació de la taxa de recollida de Residus sòlids urbans efectuada per l'Ajuntament de Teulada, i també la gestió tributària i recaptació de l'impost sobre l'increment de valor dels terrenys de naturalesa urbana, efectuades pels ajuntaments de Beniarrés, Benijófar, Benifato i Hondón de las Nieves, amb l'abast, contingut i condicions establits en sessió del Ple Provincial de data 21 de desembre de 2001 i publicats en el Butlletí Oficial de la Província d'Alacant número 112 de data 18 de maig de 2002, i el Diari Oficial de la Generalitat Valenciana, número 4.263 de data 4 de juny 2002.
  
Les delegacions en matèria de gestió i recaptació de les sancions per incompliment de la Llei de Trànsit, Circulació de Vehicles de Motor i Seguretat Vial efectuada per l'Ajuntament d'Elx, amb l'abast, contingut i condicions establits en sessió del ple provincial de data 6 de febrer de 2003 i publicats en el Butlletí Oficial de la Província d'Alacant número 48 de data 27 de febrer de 2003 i en el Diari Oficial de la Generalitat Valenciana número 4.460 de data 14 de febrer de 2003.
  
Estes delegacions realitzades en favor d'esta Diputació Provincial pels municipis de Benifato, Benijófar i Hondón de las Nieves tindran efecte l'1 de gener de 2003 i estaran vigents fins al 31 de desembre de 2006 i les delegacions efectuades pels municipis de Beniarrés i Teulada tindran efecte l'1 de gener de 2003 i estaran vigents fins al 31 de desembre de 2007; i queden tàcitament prorrogades per períodes de cinc anys, si cap de les parts manifesta expressament la voluntat en contra i ho comunica a l'altra, amb una antelació no inferior a sis mesos del seu acabament o a la de qualsevol dels períodes de pròrroga. La delegació realitzada a favor de la Diputació Provincial pel municipi d'Elx tindrà efecte l'1 d'abril de 2003 i estarà vigent per període de cinc anys, i queda tàcitament prorrogada per períodes d'un any, si cap de les parts manifesta expressament la voluntat en contra i ho comunica a l'altra, amb una antelació no inferior a sis mesos de l'acabament de qualsevol dels períodes de pròrroga.